Grindina a făcut ravagii în culturile fermierilor din județul Olt, chiar înainte de prima recoltă. În doar câteva minute, hectare întregi cu varză și dovleci au fost distruse. Fermierii au transformat o parte din ce a mai rămas in mâncare pentru animale sau au aruncat legumele zdrobite direct la gunoi.
Ca să-și acopere investițiile, dar și pentru a înființa noi culturi, producătorii se văd nevoiți să facă împrumuturi în bancă.
Grindina a făcut ravagii și într-o comună din județul Gorj. Oamenii au rămas fără energie electrică timp de opt ore. Grindină a căzut și în Prahova.